Tegniese ontleding: Optimisme oor Gold Fields | Netwerk24
Tegniese ontleding: Optimisme oor Gold Fields
Deur Frans en Christelle De Klerk 02 Desember 2019 05:45
Gold Fields Beperk is ’n wêreldwye gediversifiseerde goudprodusent met agt bedryfsmyne.
Hy het projekte in Australië, Chili, Ghana, Peru en Suid-Afrika.
Die stogastiese aanwyser het na bo begin draai, wat moontlike optimisme bevestig.
Die aandeel is vasgevang in ’n dalende wig (moontlik positief) tussen lyn A (R77,55) en lyn B (R73,40). Die formasie sal bevestig word wanneer lyn A (R77,55) in ’n steun verander en die teiken van die formasie, indien dit sou uitspeel, is R88. Die formasie sal van die tafel wees wanneer lyn B weer in ’n weerstand verander.
Die 10-dae- bewegende gemiddelde (R79,03) wag baie na aan lyn A. Dit bevestig die belangrikheid van hierdie twee weerstande.
Spekulante: Koop of oorweeg ’n langposisie bo lyn A (R77,55) maar gebruik lyn B (R73,40) as keerverlies om kapitaal te beskerm. Die volgende teikens na bo is: R79,90; R81,50; R82,76; R84; R85,75; en R88.
Medium- tot langtermynbeleggers: Die langtermynsentiment jeens die aandeel sal eers na negatief verander wanneer die 40-weke- bewegende gemiddelde (R71,01) in ’n weerstand verander.
Meer oor: Gold Fields | Frans En Christelle De Klerk | Aandeelprys | Tegniese Ontleding
Tegniese ontleding: Glencore-sentiment is negatief
Tegniese ontleding: Staan gerus nader vir Intu